জাতীয় ঐক্যফ্রন্টের ৭ দফা দাবির মধ্যে ৩টি মেনে নিতে আপত্তি নেই বলে জানিয়েছেন আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। তিনি বলেন, একজন প্রধানমন্ত্রী বিরোধীদলের সঙ্গে সংলাপ শুরু করলেন এবং এটা বাংলাদেশে নজিরবিহীন ঘটনা। ঐক্যফ্রন্টের সাতটি দাবির মধ্যে তিনটি দাবি বাস্তবায়নে আমাদের কোনো বাধা থাকবে না। আজ (শুক্রবার) সকালে মুন্সীগঞ্জে এক অনুষ্ঠান এসব কথা বলেন আওয়ামী লীগ সাধারণ সম্পাদক। এর আগে, দোগাছি এলাকায় পদ্মা সেতুর ভিজিটরস সেন্টার উদ্বোধন করেন তিনি।